PAM-HELSINGIN SEUDUN KIINTEISTÖTYÖNTEKIJÄT ry. Os 501

TOIMINTASUUNNITELMA VUODELLE 2011

OSASTON TOIMINTA

Toiminta perustuu Palvelualojen ammattiliiton PAM ry:n osaston mallisääntöihin. Osaston tehtävänä on koota yhteen kiinteistöpalvelualoilla työskentelevät työntekijät. Edunvalvonta ja järjestöllinen kehittäminen suuntautuu aloilla työskentelevien jäsentemme taloudellisen, sosiaalisen ja oikeudellisen aseman sekä elämänlaadun parantamiseen.

JÄRJESTÖTOIMINTA

Jäsenkehitys pyritään vastaamaan alan henkilöstökehitystä. Jäsenhankinta jatkuu osana jokapäiväistä järjestötyötä , jota tehdään yhteistyössä alueen muiden ammattiosastojen kanssa. Jäsenmäärän kasvattamiseksi osasto on mukana PAM:n ja koko SAK:laisen liikkeen maata kattavissa jäsenhankintakampanjoissa.

JÄSENPALVELUT

Jäsenpalvelut hoidetaan luottamusmiesverkoston kautta ja pyrkimyksenä on saada osaston toimistolle viikkopäivystys. Jäsenpalveluista huolehtii myös PAM-lehti, Uudenmaan aluetoimisto sekä osaston sisäiset jäsenkirjeet, osaston valitsemat luottamushenkilöt sekä osaston kotisivut.

KOKOUSTOIMINTA

Johtokunta kokoontuu kerran kuukaudessa tai tarpeen mukaan puheenjohtajan kutsusta.

Johtokunta kutsuu koolle tarvittaessa kuukausikokouksen/kokouksia. Sääntömääräiset kevät- ja syyskokoukset pidetään sääntöjen määräämänä aikana ja tavalla.

VIRKISTYSTOIMINTA

Osasto järjestää yksin tai yhdessä jonkin muun tahon kanssa virkistysmatkan ja/tai muita tapahtumia jäsenilleen. Kiinteistöpalvelualan ja mahdollisille liiton/aluetoimiston järjestämille yhteisille päiville osallistuvia tuetaan, sekä muuta virkistystoimintaa järjestetään mahdollisuuksien ja johtokunnan päätösten mukaan.

KOULUTUSTOIMINTA

Työnantajien jatkuvaa mielivaltaa vastaan ja omien etujen puolustamiseksi, sekä velvollisuuksiemme tunnistamiseksi ä osasto järjestää jäsenistölle koulutusta. Yhteistyössä aluetoimiston kanssa ohjaamme jäsenistöä ammattiyhdistyskoulutukseen liiton tai muiden tahojen järjestämille kursseille.

Johtokunnan harkinnan mukaan kurssilaisia tuetaan .

Luottamusmiesten ja yhteyshenkilöiden ja nuorten jäseniemme koulutukseen osasto panostaa voimakkaasti.

SOLIDAARISUUSTOIMINTA

Osasto osallistuu Pam:n Helsinki-Uusimaa osastojen vaapaaehtoiseen solidaarisuustoimintaan joka suuntautuu lähialueille (Viro Pietari). Osastossa koetaan solidaarisuustoiminta osaksi jäsenten etujen ajamista, koska tällä tavoin teemme tutuksi ammattiyhdistystoimintaa mahdollisille tuleville maahanmuuttajille.

YLEISTÄ

Vuosi 2011 tulee olemaan haasteellinen jo sen takia , että Kiinteistöpalvelualalle tulee uusi palkkausjärjestelmä joka muuttaa nykyistä pistelaskutapaa ja samalla yhdistyvät Kipare- ja siivous ja puhdistusalan palkkausjärjestelmät. Otamme käyttöön myös alalle neuvotellun ansiokehitysohjelman jonka ensimmäinen vaikutus tulee olemaan 3% nosto taulukkopalkkoihin. Nämä uudet sopimukset tulevat aiheuttamaan paljon työtä luottamusmiehille ja muille aktiiveille.

Samalla osastomme viettää toimintansa 75 – vuotista taivalta Kiinteistöpalvelualan vanhimpana edunvalvontayhdistyksenä, tulemme juhlistamaan osaston taivalta järjestämällä erilaisia tapahtumia.

Tavotteenamme on juhlavuoden kunniaksi lisätä osaston jäsenmäärän yli 3 000 jäsenen.